open-index/open-wikipedia-markdown huggingface dataset:
אופס החתול

***אופס החתול*** הוא ספר תמונות לילדים משנת 2008 מאת רוב סקטון. הספר נכלל ברשימת רבי-המכר של הניו יורק טיימס בקטגוריה של ספרי תמונות. 

על בסיס הספר צולם סרטון הנפשה קצר, בן 9 דקות בשנת 2010 על ידי אולפני Weston Woods, עם הנפשה אשר בוצעה על ידי Soup2Nuts. כיום אופס החתול היא סדרת ספרים מוצלחת אשר תורגמה לשפות רבות ברחבי העולם.

בשנת 2024 תורגמו לעברית כמה מספרי הסדרה על ידי הוצאה לאור בינלאומית - קלוור ספרים.

## עלילה
אופס החתול וחבריו חיים באושר ושמחה. הם עורכים מסיבות ביחד, רוכבים על כריות לאורך המסדרונות בגשם, יוצאים לטיולים וכותבים שירים ללהקת הרוק שלהם.

אופס החתול כל כך מפחד מהיום הראשון שלו בבית הספר לחתולים שזנבו זז בדאגה. הוא צריך חבר תומך, אז הוא לוקח איתו לבית הספר את חיית המחמד שלו, עכבר בשם סימור. גברת Wimpydimple מכסה נושאים רבים, כמו הערכה עצמית וטבע. כשסימור יוצא מקופסת האוכל של אופס, החתולים רודפים אחריו. המורה מציל את סימור. ביום השני, הזנב של אופס נע בהתרגשות.

## קישורים חיצוניים
* אופס החתול באתר תלתן ספרים
* 

קטגוריה:ספרי ילדים ונוער
סופי מורגנשטרן

**סופי מורגנשטרן** (1 באפריל 1875 - 13 ביוני 1940) הייתה פסיכיאטרית ופסיכואנליטיקאית יהודיה צרפתייה. היא ידועה בצרפת כחלוצה בתחום הפסיכואנליזה של ילדים .

מורגנשטרן השפיעה על פסיכיאטרים מוכרים כמו פרנסואז דולטו.

## ביוגרפיה
סופי מורגנשטרן נולדה בשנת 1875 כסופיה קבצ'ניק, להורים ממוצא יהודי פולני, בעיר גרודנו שבאימפריה הרוסית.

בשנת 1906 החלה ללמוד בבית ספר לרפואה באוניברסיטת ציריך, שם הכירה את אברהם מורגנשטרן, ונישאה לו. בשנת 1912 השלימה את הדוקטורט שלה שעסק בנוכחות של מינרלים בבלוטת התריס. את הפוסט-דוקטורט ביצעה בבית החולים הפסיכיאטרי בורגולזלי בציריך, שם עבדה עם אויגן בלוילר.

בשנת 1924 עברה מורגנשטרן לפריז, ונחנכה על ידי יוג'יני סוקולניקה , אחת מהפסיכואנליטיקאים הפרוידיאנים הראשונים בצרפת. שנה לאחר מכן החלה לעבוד תחת ניהולו של ג'ורג' הויאר  כפסיכואנליטיקאית שמטפלת בילדים במחלקה הנוירופסיכיאטרית בבית החולים פיטייה סלפטרייר. בכך הפכה מורגנשטרן לפסיכיאטרית הפסיכואנליטיקאית הראשונה שטיפלה בבית חולים בצרפת. מורגנשטרן המשיכה לעבוד בבית החולים עד ליום מותה, בשנת 1940.

בשנת 1936 איבדה מורגנשטרן את בתה היחידה, לור, בעקבות הליך כירורגי שעברה. שנה לאחר מכן יצא לאור ספר שכתבה בתה בשם "אסתטיקה של מזרח ומערב".

ב-13 ביוני 1940, בעקבות העברת השליטה על פריז לנאצים, התאבדה מורגנשטרן עקב חשש לקריירה שלה ולחייה.

## מחקריה
פעילותה המדעית של סופי מורגנשטרן הוקדשה לחקר פסיכואנליזה של ילדים. בשנות פעילותה פרסמה מחקרים שעסקו בהשפעת פסיכואנליזה על בריאות הנפש, בנוכחות של תחושת האשמה בחלומות, ובערך הקליני של שימוש בדמיון יצירתי אצל ילדים.

החדשנות שלה כללה שימוש בציורים בטיפול הפסיכותרפי.

במסגרת חילוקי הדעות בין אנה פרויד למלאני קליין, תמכה מורגנשטרן בעמדתה של אנה פרויד. היא האמינה כי נוירוזה של הילד דומה לנוירוזה של מבוגרים מבחינת המבנה שלה והגורמים לה.

## פרסומיה
### מאמרים
* 
* 
* 
* 
* 
* 
* 

### ספרים
* 

## קישורים חיצוניים
* פרסומים מאת סופי מורגנשטרן, ארכיון זיגמונד פרויד

## הערות שוליים

קטגוריה:בעלות תואר דוקטור מאוניברסיטת ציריך
קטגוריה:בעלי תואר דוקטור מאוניברסיטת ציריך
קטגוריה:גרודנו: אישים
קטגוריה:פסיכואנליטיקאיות יהודיות
קטגוריה:פסיכואנליטיקאים יהודים
קטגוריה:פסיכואנליטיקאים צרפתים
קטגוריה:פסיכיאטריות יהודיות
קטגוריה:פסיכיאטרים יהודים
קטגוריה:פסיכיאטרים צרפתים
קטגוריה:צרפתיות שנולדו ב-1875
קטגוריה:צרפתים שנולדו ב-1875
קטגוריה:נפטרות ב-1940
קטגוריה:צרפתים שנפטרו ב-1940
בסיס הצי גאלג'וק

**הבסיס הימי גאלג'וק** (בטורקית: **Gölcük Deniz Ana Üssü**) הוא הבסיס הראשי של חיל הים הטורקי בחוף המזרחי של ים מרמרה המצוי בגאלג'וק, קוג'אלי. זהו הבסיס העיקרי לתמיכה לוגיסטית עם מתקנים שונים המשתרעים על פני שטח של כ-7300 דונם.

בנוסף למפקדות הצבאיות ומקומות העבודה, נמצאים בבסיס מגורי חיילים, מתקנים חברתיים, בית חולים צבאי, מוזיאון צבאי וארכיון להיסטוריה ימית.

המספנה בבסיס מסוגלת לבנות פריגטות, צוללות, סירות תקיפה מהירה וכלי עזר בטכנולוגיה מתקדמת לפי סטנדרטים מוכרים.

## היסטוריה
בסוף שנות ה-20 של המאה ה-20, האזור בגאלג'וק נבחר לבניית רציף צף הגדול מספיק כדי להחזיק את סיירת המערכה הטורקית גבן לצורך תיקון נזקי המלחמה שלה. בהמשך, יחד עם חברת בניית הספינות הגרמנית פלנדר ורקה שבנתה את הרציף הצף, נבנו בגאלג'וק מספר בתי מלאכה לתיקונים, מפעלים לייצור מוקשים ימיים, טורפדו וסוללות ומגורים לחיילים.

מתקנים אלה הורחבו ומבנים נוספים נבנו באזור המשתרע על פני אדמת ביצות גדולה, אגם קטן ושדות בוסתן אגוזי לוז בגאלג'וק. האמנה על המצרים הטורקיים, חלק מהסכם לוזאן שנחתם ב-1923, אסרה על מתקנים צבאיים במצרים אלו. לכן, התשתית של הצי הטורקי, כמו מספנות ומתקנים ימיים, בקרן הזהב ואיסטניה באיסטנבול הועברו באופן שיטתי לגאלג'וק. ספינות המלחמה העיקריות של הצי הטורקי, כמו סיירות מערכה, משחתות וספינות טורפדו, הוצבו בגאלג'וק.

בשנת 1933 החליטה האספה הלאומית הגדולה של טורקיה כי הבסיס הימי הראשי של הצי יהיה הבסיס בגאלג'וק.

### רעידת האדמה בגאלג'וק ב־1999
המפקדה של פיקוד צי הקרב בגאלג'וק, שהוקמה ב-1964, ומבנים רבים אחרים נהרסו ברעידת האדמה באיזמיט ב-17 באוגוסט 1999. הפיקוד שוכן זמנית במרכז משחקי המלחמה של פרבזה באותו בסיס עד יולי 2000, אז הושלמה בניית בניין המפקדה החדש.

רעידת האדמה גרמה למותם של 441 עובדים בבסיס, כולל 28 קציני חיל הים בדרגות שונות, 136 קציני משנה, צוער אחד, 39 פקידים אזרחיים, 9 רב"טים, 82 ימאים ו-126 עובדים נוספים.  אדמירל המשנה אורהן איידין, מפקד האקדמיה הימית הטורקית בטוזלה, איסטנבול, היה בין קורבנות רעידת האדמה.

### ניסיון ההפיכה הטורקית ב-2016
ב-16 ביולי 2016, קבוצת מתנגדי ממשלה טורקית תפסה פריגטה, שזוהתה מאוחר יותר כגבן, מבסיס הצי גאלג'וק. מפקד הצי, האדמירל ויסל קוסלה, והקומודור לבנט קארים נלקחו כבני ערובה על ידי הקבוצה. אירוע זה נעשה כחלק מניסיון ההפיכה הצבאית בטורקיה ב-15 ביולי 2016. קודם לכן, ראש הכוחות המזוינים של טורקיה, הרמטכ"ל הולוסי אקאר, נלקח כבן ערובה על ידי מבצעי הפיכה ב-15 ביולי 2016 וחולץ על ידי כוחות פרו-ממשלתיים למחרת בבוקר.

שר המשפטים הטורקי, בקיר בוזדג, דיווח כי האדמירל ויסל קוסלה בטוח, וכי הפריגטה שנתפסה הוחזרה על ידי קבוצת מתנגדי הממשלה מאוחר יותר באותו יום.

## פעילויות
ממוזער|בסיס הימי גאלג'וק
* פיקוד צי קרב (בטורקית: Harp Filosu Komutanlığı)
* פיקוד צי סירות תקיפה (בטורקית: Hücumbot Filosu Komutanlığı)
* פיקוד צי צוללות (בטורקית: Denizaltı Filosu Komutanlığı)
* פיקוד מספנת גאלג'וק (בטורקית: Gölcük Tersanesi Komutanlığı)
* פיקוד מרכז האספקה הימי (בטורקית: Deniz İkmal Merkezi Komutanlığı)
* פיקוד מרכז פיתוח טקטיקות, דוקטרינה וניתוח (בטורקית: Taktik Geliştirme Doktrin ve Analiz Merkezi Komutanlığı)
* פיקוד מרכז בקרת מלאי (בטורקית: Envanter Kontrol Merkezi Komutanlığı)
* קומודור כלי תמיכה לוגיסטיים (בטורקית: Lojistik Destek Gemileri Komodorluğu)

## הערות שוליים

קטגוריה:בסיסי הכוחות המזוינים של טורקיה
קטגוריה:חיל הים הטורקי
דיאנה מונדינו

**דיאנה אלנה מונדינו** (נולדה ב-8 באוגוסט 1958) היא כלכלנית ליברטריאנית, אקדמאית ופוליטיקאית ארגנטינאית, המכהנת כשרת החוץ של ארגנטינה מאז 2023 תחת הנשיא חאבייר מיליי.

## ביוגרפיה
מונדינו נולדה בשנת 1958 בקורדובה, במשפחה ממוצא איטלקי פיימונטי, ולמדה בבית הספר הציבורי חואן זורילה דה סן מרטין . היא למדה כלכלה באוניברסיטה הלאומית של קורדובה, שם קיבלה מדליית זהב על ביצועיה האקדמיים וממוצע הציונים הטוב ביותר. היא גם החלה דוקטורט בכלכלה, אך לא השלימה את התואר בשל בעיות בירוקרטיות.

ב-1982 עברה מונדינו לספרד, והשלימה תואר שני בכלכלה ושיווק מאוניברסיטת נווארה . עם סיום לימודיה שם בשנת 1986, מונדינו המשיכה את לימודיה בארצות הברית, והשלימה תואר שני מבית הספר לעסקים של קולומביה , תואר בחינוך מנהלים מבית הספר לניהול ייל , ותואר שני באתיקה מאוניברסיטת נוטרדאם.

מונדינו הקימה ב-1991 את חברת Rysk Analysis, ולאחר מכן עבדה בחברות שונות, ביניהן סטנדרד אנד פורס.

### קריירה אקדמית
מונדינו עבדה באוניברסיטת UCEMA  כפרופסור למימון בתואר ראשון במנהל עסקים ושיווק.

## קריירה פוליטית
בשנת 2023 נכנסה מונדינו רשמית לפוליטיקה והתמודדה ברשימת בלה ליברטד אוונזה  במחוז בואנוס איירס. לאחר שהרשימה בה הייתה חברה השיגה 20.44% בבחירות, היא נבחרה לבית הנבחרים של ארגנטינה.

### שרת החוץ
כשחאבייר מיילי נבחר לנשיא, התפטרה מונדינו ממושבה בבית הנבחרים של ארגנטינה ומונתה לשרת החוץ.

ב-30 באוקטובר 2024 פוטרה על ידי נשיא ארגנטינה חאבייר מיליי לאחר שהצביעה בעצרת הכללית של האו"ם בעד הצעה לא מחייבת הקוראת לארצות הברית להסיר את הסנקציות מקובה. ג'רארדו וורטהיין מונה במקומה.

## דעותיה
ב-31 באוקטובר 2023, בראיון עם העיתונאי לואיס נובארסיו, עוררה מונדינו ביקורת כשהגנה על סחר באיברים.

בדומה למיליי, היא תומכת בישראל.

## חיים אישיים
למונדינו יש נכסים של 5,027 מיליון פזו, מה שהופך אותה לעשירה בשרי בממשלת חאביר מיליי.

## קישורים חיצוניים

## הערות שוליים

קטגוריה:שרי החוץ של ארגנטינה
קטגוריה:שרות חוץ
קטגוריה:כלכלנים ארגנטינאים
קטגוריה:ילידות 1958
קטגוריה:ארגנטינאים שנולדו ב-1958
לזון

ממוזער| עבודת קשירת (הסמכה/עיבוי) רוטב.
**לזון** (בצרפתית: **Liaison**) הוא טכניקת בישול או תהליך המשמש בבישול הכולל הוספת חומר (חלמון, קמח, שמנת) להכנת מזון, כדי לקשור אותו, כלומר לעבות אותו, לתת לו מרקם.

## העיקרון
מאכלים נוזליים מסוימים, כגון מרק או רטבים, חייבים לקבל לעיתים יותר הומוגניות, סמיכות ומרקם. החומרים עמילן, חלמון, חמאה, שמנת וכו') הנקראים באופן כללי "מקשרים או מעבים" משמשים לעיבוי נוזלים, או לצמצום הנפח שלהם על ידי בישול עדין ולעיתים ממושך.
[ממוזער| [רוטב מורניי הוא רוטב בשאמל המעובה בפעם השנייה באמצעות גבינת אמנטל מגוררת שמשולבת ברוטב.]]
רוטב בשאמל, למשל, עשוי מחלב רותח הקשור (מעובה) ברביכה לבנה (תערובת מבושלת של חמאה וקמח) בעוד שקרם מעובה בחלמונים וקמח.

## סוגי לזון
ניתן ליצור קישורים (עיבוי) לפי שני עקרונות :

# או על ידי שילוב של מרכיב המבוסס על עמילן כגון קמח או עמילן תירס. הרטבים מקושרים לאחר מכן על ידי פעולת החלבונים בתערובת (למשל במקרה של חלמון ביצה),
# או על ידי צמצום, אז אנחנו מדברים על "רטבים מעובים" על ידי צמצום.

רטבים המקושרים (מעובים) בחלמון או מועשרים בקרם פרש אסורים להרתחה, אחרת הרוטב יתפרק.

במקרה של קשירה (עיבוי) על ידי צמצום, איכות הרוטב הרצוי תלויה ישירות בזמן הבישול. ואכן, רוטב יין אדום, למשל, הופך לרוטב בורדלז רק אם המרקם שלו סמיך מספיק. מרקם קרוב לכך, כמו של מרק, אינו עומד בקריטריוני ההגדרה. הקישור (עיבוי) של רוטב כזה הוא אפוא כפול: תחילה באמצעות הוספת קמח (מקרה של ביף בורגיניון) או רביכה (מקרה של מאכל הביצים Oeufs en meurette ), ולאחר מכן על ידי צמצום המים באמצעות בישול על אש נמוכה.

במקרים מסוימים, יש צורך לסנן את הרוטב כדי להסיר את העיבוי העודף הנראה לעין. עיבוי נוזל עם עמילן תירס למשל, יכול להוביל להופעת גושים. באופן כללי ולגימור מושלם, יש לסנן את כל הרטבים המעובים במסננת.

## מקשרים או מעבים
ממוזער| פרח שורש חץ שקנה שורש שלו מייצר עמילן המשמש כמעבה.
עמילנים הם הסוג הראשון של מקשרים-מעבים. ניתן לסווג אותם לפי כוחם המעבה. לפיכך הם כוללים קמח, עמילן תירס או עמילן תפוחי אדמה, או אפילו שורש חץ (שורש החץ הוא עמילן המתקבל מקנה שורש של מספר צמחים טרופיים) או טפיוקה, ובימי הביניים לחם (מסורת ששרדה ברוטב לחם בריטי). משתמשים בקמח בעיקר כי הוא מעבה את הרוטב ומתבשל בזמן קצר יותר מאשר עמילנים אחרים. הוא הופך את הרטבים לאטומים, בניגוד לעמילן תירס ושורש החץ, שיוצרים רטבים שקופים יותר.

## ראו גם
* קמח
* טכניקה בישול

## הערות שוליים

קטגוריה:שיטות בישול
קטגוריה:המטבח הצרפתי: רטבים
וייסברג

**וייסברג** (לעיתים **ויסברג**) הוא שם משפחה שמקורה במילה הגרמנית **Weissberg** שמשמעותה "הר לבן".

קטגוריה:שמות משפחה אשכנזיים
קטגוריה:שמות משפחה גרמניים
טריטוריית נבדה

**טריטוריית נבדה**   הייתה טריטוריה מאוגדת מאורגנת של ארצות הברית שהתקיימה מ-2 במרץ 1861, עד 31 באוקטובר 1864, אז התקבלה לאיחוד כמדינת נבדה.

לפני הקמתה של טריטוריית נבדה, האזור היה חלק ממערב טריטוריית יוטה והיה ידוע בשם **וואשו**, על שם הילידים משבט וואשו. הפרדת הטריטוריה מיוטה הייתה חשובה לממשל הפדרלי בגלל נטיותיו הפוליטיות, בעוד שהאוכלוסייה עצמה רצתה להיות מופרדת בגלל איבה (ולפעמים אלימות) בין לא-מורמונים בנבדה למורמונים משאר טריטוריית יוטה.

## היסטוריה
הגבול המזרחי של טריטוריית נבדה הוגדר כקו האורך ה-39 מערב מוושינגטון, אך כאשר התגלו תגליות זהב במזרח, ביקשה המשלחת הטריטוריאלית של נבדה לקונגרס להזיז את הגבול מזרחה לקו האורך ה-38, שהקונגרס העניק ב-1862. הגבול הוסט מזרחה יותר, לקו האורך ה-37, בשנת 1866, בין השאר עקב גילוי מרבצי זהב נוספים. ההסטות הללו מזרחה הרחיקו שטחים מטריטוריית יוטה. הגבול הדרומי של טריטוריית נבדה הוגדר כקו הרוחב ה-37, אך בשנת 1866 ביקשה נבדה מהקונגרס להעביר את הגבול דרומה לנהר הקולורדו. הקונגרס קיבל את הבקשה ב-1867, והעניק לנבדה את כל הקצה המערבי של טריטוריית אריזונה. אריזונה מחתה בתקיפות, אך מצאה מעט אהדה בקונגרס, בין היתר בגלל שאריזונה התיישרה עם הקונפדרציה במהלך מלחמת האזרחים. 

המיקום המדויק של הגבול הרצוי מצפון לדרום קליפורניה – נבדה, בין אגם טאהו והצומת עם הגבול הדרומי של אורגון בקו הרוחב ה-42, היה שנוי במחלוקת ונסקר מחדש גם במהלך המאה ה-20. 

הקונגרס העביר חלק מהאדמות ממערב לנהר הקולורדו, כולל מחוז פאה-אוטה, טריטוריית אריזונה למדינת נבדה ב-5 במאי 1866. חלק מהקצה הדרומי הזה של נבדה הפך למחוז קלארק בשנת 1909 ומכיל את העיר לאס וגאס.

הבירה הטריטוריאלית הועברה מהבירה הזמנית של גנואה לקרסון סיטי. ג'יימס וורן ניי החליף את אייזק רופ, המושל הטריטוריאלי הזמני הראשון, והפך למושל הטריטוריאלי היחיד. מזכיר הטריטוריה היה אוריון קלמנס (אחיו הגדול של סמואל קלמנס, הידוע גם בשם מארק טוויין), שכיהן פחות או יותר כמושל בהיעדרו הקבוע של ניי.

## קישורים חיצוניים

## הערות שוליים

קטגוריה:ארצות הברית: מדינות וטריטוריות היסטוריות
קטגוריה:נבדה: היסטוריה
DIA ביקון

**DIA ביקון** (באנגלית: **Dia Beacon**) הוא מוזיאון לאוסף האמנות של קרן Dia Art  משנות ה-60 ועד היום, והוא אחד מ-12 המקומות והאתרים שהקרן מנהלת. המוזיאון, שנפתח בשנת 2003, ממוקם על גדות נהר ההדסון בביקון, ניו יורק . האתר של "DIA ביקון - גלריות ריג'יו", היה מתקן לשעבר להדפסת קופסאות של חברת נביסקו , ששופץ על ידי DIA עם האמן רוברט ארווין  והאדריכלים אלן קוך, לינדה טאלמן, לין רייס וגליה סולומונוף  - אז ממשרד OpenOffice. לצד האוסף הקבוע של DIA, מוצגים ב-Dia ביקון גם תערוכות מתחלפות, וכן תוכניות ציבוריות שנועדו להשלים את האוסף והתערוכות, לרבות שיחות גלריה חודשיות, אירועי להקת המחול מרס קנינגהם, ימים חופשיים בקהילה למחוזות שכנים (מחוז דאטשס  והסמוכים לו), ותוכנית חינוך המשרתת את תלמידי האזור בכל הרמות. עם 15,000 מ"ר, זהו אחד מחללי התצוגה הגדולים בארצות הברית לאמנות מודרנית ועכשווית.

קרן דיא-ארט הייתה חלוצת ההסבה של מבנים תעשייתיים למוזיאונים של אמנות עכשווית, פרקטיקה ואסתטיקה, שאומצה כיום על ידי מוזיאונים וגלריות ברחבי העולם. ההסבה האחרונה של דיא, הוא המוזיאון בביקון, שממוקם במפעל דפוס לשעבר שנבנה ב-1929 על ידי חברת נביסקו, שהייתה חברת ביסקוויטים. המוזיאון ממוקם על שלושים ואחד דונם ליד גדות נהר ההדסון, והוא צמוד לתשעים דונם של פארק על שפת הנהר. הוא נמצא במרחק של חמש דקות הליכה מתחנת הרכבת מטרו-נורת'  בביקון, כ-96 קילוטרים (80 דקות ברכבת) צפונית לעיר ניו יורק. העובדה שקו זה יוצא מתחנת גרנד סנטרל במרכז העיר ניו יורק, ומשך הנסיעה אליו הוא כ־80 דקות, הופכות את המוזיאון נגיש לתיירים ולתושבי העיר ניו יורק והערים והעיירות שנמצאים על הקו. ב-17 באוקטובר 2005, שירות המעבורות לתחנת הרכבת מניוברג  התחדש לאחר 42 שנים, בהן רק גשר ניוברג-ביקון שימש להעביר אנשים מעבר לנהר באזור זה. עובדה זו אפשרה לרשות התחבורה המטרופולינית של ניו יורק - MTA  להגדיל למעשה את החנייה הזמינה לתחנה, עם מעט בנייה חדשה, בזכות זמינות הקרקע על קו המים של ניוברג. מחיר הנסיעה במעבורת הוא $1.75 לאדם לכל כיוון; ובניגוד לביקון, החניה בניוברג היא בחינם. למי שרוכש כרטיסי רכבת חודשיים, יש גם אפשרות לכלול את המעבורת ניובורג-ביקון בכרטיס שלהם. שירות הרכבות והמעבורות בביקון הופרע קשות על ידי הוריקן איירין ב-2011 והוריקן סנדי ב-2012, אך לא הופסק.

החללים הנרחבים של Dia ביקון מתאימים היטב לצרכים של ציורים ופסלים בקנה מידה גדול. בהתאם למסורת של DIA כשהיא עוסקת באמן יחיד, כל גלריה מתוכננת במיוחד עבור האמנות שהיא מכילה. זה כולל את: העבודה מרובת החלקים של אנדי וורהול "צללים" מהשנים 1978–1979, המוצגת במיצב יחיד באורך של כ-105 מטרים; מבחר מסדרת "אנדרטאות האור הפלואורסצנטי" (1964–1981) של דן פלווין שהוקדשו לפסל הרוסי ולדימיר טאטלין; פסלי הפלדה המונומנטליים של ריצ'רד סרה - אליפסות מומנט; ו"צפון, מזרח, דרום, מערב" (1967/2002) של מיכאל הייזר . תנאי הצפייה האידיאליים שנוצרו על ידי אור צפוני מוחזר מיותר מ-3,200 מ"ר של צהריים, ניכרים במיוחד בגלריות המוקדשות לציורים של און קאווארה , אגנס מרטין, בלינקי פאלרמו  ורוברט ריימן.

שטח המוזיאון כולל מגרש כניסה ומגרש חניה עם חורשת עצי פרי פורחים ו"גן רשמי" . בפארק Long Dock הסמוך, על נהר ההדסון, יש יצירה ספציפית לאתר של הפַּסָל הסביבתי ג'ורג' טראקס .

## קישורים חיצוניים
* 

## ביאורים

## הערות שוליים

קטגוריה:ניו יורק: מוזיאונים
קוג'אלי (נפה)

**נפת קוג'אלי** (בטורקית: **Kocaeli ili**) היא נפה מטרופולינית בטורקיה ואחת משלוש הנפות היחידות שאינן בעלות שם זהה לבירתן. לכן, בירת הנפה, איזמיט, נקראת לעיתים גם קוג'אלי. שטחה הוא 3,397 ק"מר, ולפי אומדן רשמי משנת 2022 אוכלוסייתה מונה 2,079,072 בני אדם. בתקופה העות'מאנית היה שמה סנג'אק קוג'אלי. הערים הגדולות בנפה הן איזמיט וגבזה. הנפה ממוקמת בחלק המזרחי ביותר של ים מרמרה, סביב מפרץ איזמיט. קוג'אלי גובלת במחוז איסטנבול ובים מרמרה במערב, בים השחור בצפון, במחוז סקריה במזרח, במחוז בורסה בדרום ובמחוז יאלובה בדרום מערב. המטרופולין של איסטנבול משתרע עד לגבול בין שתי הנפות. הגודל והתנאים הטבעיים של מפרץ איזמיט מאפשרים את קיומם של מתקנים ימיים רבים, כולל הבסיס הימי גאלג'וק. הנפה נקראת בירת התעשייה של טורקיה. לנפה יש שדה תעופה בשם נמל התעופה קנגיז טופל המשמש לתחבורה צבאית ואזרחית. לקוג'אלי יש שתי אוניברסיטאות: אוניברסיטת קוג'אלי והאוניברסיטה הטכנית גבזה.[ממוזער|320x320 פיקסלים| [איזמיט היא בירת מחוז קוג'אלי]]

## דמוגרפיה
נתונים שנלקחו מעיריית המטרופולין קוג'אלי וממערכת ההפצה המרכזית. המידע מכל אחת מהשנים הוא מהתאריך ה-31 בדצמבר.

## חלוקת הנפה
ממוזער|320x320 פיקסלים|חלוקת קוג'אלי
נפת קוג'אלי מחולקת ל-12 אזורים: 
* באשיקלה
* צ'איירובה
* דריקה
* דרינס
* דילווסי
* גבזה
* גאלג'וק
* איזמיט
* קנדירה
* קארמרסל
* קארטפה
* קארפז

## ראשי עיריית מטרופולין קוג'אלי
* 1989 - 1984 נקאטי קנקוגלו, מפלגת המולדת
* 1995 - 1989 ספא סירמן, המפלגה הסוציאל-דמוקרטית הפופוליסטית
* 1995 - 2002 ספא סירמן, מפלגת העם הרפובליקאית
* 2004 - 2002 היקמט ארנקיה, מפלגת העם הרפובליקאית
* 2019 - 2004 איברהים קארוסמאנוגלו, מפלגת הצדק והפיתוח
* 2019 - הווה טאהיר בויוקאקין, מפלגת הצדק והפיתוח

## ראו גם
* הבסיס הימי גאלג'וק
* מחוזות טורקיה

## קישורים חיצוניים
* 

## הערות שוליים

קטגוריה:טורקיה: נפות
יאן (זמר)

**יאן רוזמנובסקי** (בפולנית: **Jan Rozmanowski**; נולד ב-12 בפברואר 1999, הידוע בשם הבמה **יאן** (**Jann**), הוא זמר-יוצר פולני.

## ראשית חייו
רוזמנובסקי נולד בלובלין, פולין, לאדיטה וליאצק רוזמנובסקי. הוא גדל בעיר גרבולין, והוא הרביעי מתוך שמונה אחים, ולו שתי האחיות הגדולות אנטונינה ואמליה, האח הבכור מאצ'יי, שני האחים הצעירים פרנצ'ישק ומקסימיליאן, ושתי האחיות הצעירות זוזאנה ולֶנָה. בשנת 2013 השתתפה המשפחה בעונתה הראשונה של תוכנית המציאות  המשודרת בערוץ הטלוויזיה הפולני Polsat.

בגיל 12, רוזמנובסקי לוהק לאופרה , ב בוורשה. חוויה זו עודדה אותו להמשיך בלימודי מוזיקה בבית הספר למוזיקה גרבולין, שם למד במשך שלוש שנים עד לגיל 16, אז עבר עם משפחתו לעיירה  שבצפון אירלנד. בעקבות המעבר הוא המשיך את לימודיו התיכוניים ב שבעיר ניורי, והמשיך גם את לימודי המוזיקה במרכז פלין לאומנויות הבמה. בשנת 2018, הוא החל ללמוד באוניברסיטת המוזיקה המודרנית הבריטית והאירית  (שבאותה עת נקראה "מכון המוזיקה המודרנית הבריטי והאירי") הממוקמת בעיר לונדון, אך נשר במהלך לימודיו כדי להמשיך בקריירת מוזיקה מקצועית.

## קריירה
בנובמבר 2020, יאן הוציא לאור את סינגל הבכורה שלו, "". אחריו, בשנת 2022, יצא לאור מיני-אלבום הבכורה שלו, *Power*. בין השנים 2022–2023 היה יאן מופע החימום של , במהלך סיבוב ההופעות שלו, "Bal u Rafała".ממוזער|יאן, 2023לקראת אירוויזיון 2023, השתתף יאן בקדם הפולני לתחרות, "", עם השיר "Gladiator". יאן העפיל לגמר, שנערך ב-26 בפברואר 2023, וסיים במקום השני עם 19 נקודות, כשקיבל את מרב הנקודות מהקהל.

ב-2 ביוני 2023, יאן הוציא לאור את הסינגל "Need a break". באותו חודש השתתף ב, כאורח בהפתעה במהלך הופעתה של להקת Thirty Seconds to Mars.

ב-21 בספטמבר 2023, יאן הוציא לאור את הסינגל "The Letter".

ב-7 בדצמבר 2023, יאן הוציא לאור את הסינגל "Charisma".

## דיסקוגרפיה
### מיני-אלבומים

### סינגלים

## קישורים חיצוניים

## הערות שוליים

קטגוריה:זמרים פולנים
קטגוריה:פולנים שנולדו ב-1999
דרך ארוכה

"**דרך ארוכה**" הוא שיר שנכתב על ידי תלמה אליגון-רוז והולחן על ידי קובי אשרת. השיר הוקלט עבור פסקול סרט הקולנוע "דיזנגוף 99", שביים אבי נשר והוקרן בבתי הקולנוע בשנת 1979.

## רקע לכתיבת השיר ותוכנו
השיר נכתב על ידי הפזמונאית תלמה אליגון-רוז והולחן על ידי קובי אשרת. אשרת מסר לאליגון-רוז מנגינה, והיא כתבה את המילים העוסקות במסלול חיים של צעירים בתחילת דרכם. השיר מסמל עמידה איתנה על אף החוויות והסערות הפוקדות כל אחד בפן האישי ואת המדינה.
את השיר ביצעה לראשונה גלי עטרי, והוא נכלל בפסקול הסרט "דיזנגוף 99". עטרי אף כיכבה בתפקיד ראשי בסרט. השיר לא הופיע באף אחד מאלבומי הסולו של עטרי. השיר, וכך כל שירי הפסקול, נכתבו והולחנו עבור הסרט, והשיר הוא אחד מהלהיטים הגדולים שיצאו ממנו.

השיר הוצג ב"פינה לשיפוטכם" של מצעד הפזמונים של רשת ג' ב-23 במאי 1979. הוא שהה במצעד 13 שבועות, ובשיאו הגיע למקום השני. במצעד השנתי תשל"ט (1979) של התחנה דורג במקום ה־26.

## גרסאות כיסוי ידועות
*בשנת 1996 ביצעו עטרי וגידי גוב את השיר בתוכנית "לילה גוב".
*בשנת 2003 ביצעו את השיר הזמרות דקלה אשל, מיטל מעודה, מעיין שקד ושירי מימון במסגרת התכנית "כוכב נולד".
*בשנת 2005 ביצעה השחקנית מיה דגן את השיר במסגרת הסדרה "השיר שלנו".
*בשנת 2005 ביצעה השחקנית מיקי קם את השיר במסגרת ההצגה "כמו בסרט".
*ידוע גם ביצוע לשיר של משה פרץ משנת 2009.
*באותה שנה ביצעו את השיר איה כורם ודני רובס במסגרת התכנית "דואט ישראלי".
*באותה שנה הקליטה אניה בוקשטיין גרסה לרגל צאת DVD של הסרט.

## קישורים חיצוניים
* 
* 
* 

## הערות שוליים

קטגוריה:שירי גלי עטרי
קטגוריה:שירים בעברית
קטגוריה:שירים שנכתבו על ידי תלמה אליגון-רוז
קטגוריה:שירים שהולחנו על ידי קובי אשרת
קטגוריה:סינגלים בהוצאת NMC יונייטד אנטרטיינמנט
יולנדה

**יולנדה קושטה** (בפורטוגזית: **Iolanda Costa**; נולדה ב-4 בנובמבר 1994), הידועה בשם הבמה **יולנדה** (**Iolanda**), היא זמרת-יוצרת פורטוגזית. ייצגה את פורטוגל באירוויזיון 2024 עם השיר "Grito".

## קריירה
ב-2008, היא השתתפה בעונה הראשונה של תחרות הכישרונות Uma canção para ti. היא הודחה בגאלה השנייה.

ב-2012, היא השתתפה בעונה החמישית של תוכנית המוזיקה הפורטוגזית, *Ídolos*, אך לא הגיעה לשלב ההופעות החיות.

ב-2014, היא הופיעה בעונה השנייה של *The Voice Portugal*, אך לא עברה מעבר שלב האודישן העיוור.

ב-31 במרץ 2023, היא הוציאה את המיני-אלבום הראשון שלה, *Cura*.

ב-18 בינואר 2024, היא הוציאה את הסינגל "Grito", עימו התמודדה בקדם האירוויזיון הפורטוגזי לאירוויזיון 2024. ב-24 בפברואר, היא הופיעה בחצי הגמר הראשון והגיעה למקום הראשון עם 22 נקודות. ב-9 במרץ, היא הופיעה בגמר והגיעה למקום הראשון עם 22 נקודות, ולפיכך ייצגה את פורטוגל באירוויזיון 2024, שהתקיים במאי 2024.

## קישורים חיצוניים

## הערות שוליים

קטגוריה:נציגי פורטוגל באירוויזיון
קטגוריה:משתתפי אירוויזיון 2024
קטגוריה:זמרות-יוצרות
קטגוריה:פורטוגזיות שנולדו ב-1994
רוהאן ווטסון

**רוהאן ווטסון** (באנגלית: **Rohan Watson**; נולד ב-29 באפריל 2002) הוא אתלט ג'מייקני המתחרה בריצת 100 מטר, זוכה מדליית ארד באליפות עולם (בודפשט 2023) במרוץ שליחים 4x100 מטר.

## ביוגרפיה
### 2023
באליפות העולם שנערכה באוגוסט בבודפשט שבהונגריה זכה במדליית ארד במרוץ שליחים 4x100 מטר ביחד עם אקים בלייק, ריים פורד ואובליק סוויל בתוצאה של 37.76 שניות, אחרי ארצות הברית (37.38 שניות) ואיטליה (37.62 שניות). בנוסף, סיים במקום 13 בריצת 100 מטר בתוצאה של 10.07 שניות.

## שיאים אישיים
* ריצת 60 מטר: 6.63 שניות (2023)
* ריצת 100 מטר: 9.91 שניות (2023)
* ריצת 200 מטר: 21.14 שניות (2024)

## קישורים חיצוניים

קטגוריה:אתלטים ג'מייקנים
קטגוריה:אצנים ג'מייקנים
קטגוריה:ג'מייקנים שנולדו ב-2002
בו קנדה ליטה באהרה

**בו קנדה ליטה באהרה** (בגרמנית: **Bo Kanda Lita Baehre**; נולד ב-29 באפריל 1999) הוא אתלט גרמני, סגן אלוף אירופה (מינכן 2022) בקפיצה במוט.

## ביוגרפיה
ליטה באהרה נולד בדיסלדורף שבגרמניה. אביו ממוצא קונגולזי. בן דודו הוא הכדורגלן לירוי ליטה .

### 2015
#### אלוף הפסטיבל האולימפי האירופי לנוער
בפסטיבל האולימפי האירופי לנוער שנערך ביולי-אוגוסט בטביליסי שבגאורגיה זכה במדליית זהב בקפיצה במוט בתוצאה של 4.92 מטר.

### 2016
#### סגן אלוף אירופה עד גיל 18
באליפות אירופה עד גיל 18 שנערכה ביולי בטביליסי זכה במדליית כסף בקפיצה במוט בתוצאה של 5.30 מטר, אחרי עמנואל קראליס מיוון (5.45 מטר) ולפני סונדרה גוטורמסן מנורווגיה (5.05 מטר).

### 2017
#### סגן אלוף אירופה עד גיל 20
באליפות אירופה עד גיל 20 שנערכה ביולי בגרוסטו שבאיטליה זכה במדליית כסף בקפיצה במוט בתוצאה של 5.45 מטר.

### 2018
באליפות אירופה שנערכה באוגוסט בברלין שבגרמניה סיים במקום 15 בקפיצה במוט בתוצאה של 5.51 מטר.

### 2019
באליפות אירופה באולם שנערכה במרץ בגלאזגו שבממלכה המאוחדת סיים במקום שביעי בקפיצה במוט בתוצאה של 5.55 מטר.

#### אלוף אירופה עד גיל 23
באליפות אירופה עד גיל 23 שנערכה ביולי ביבלה שבשוודיה זכה במדליית זהב בקפיצה במוט בתוצאה של 5.65 מטר, לפני עמנואל קראליס (5.60 מטר) וטיבו קולה מצרפת (5.60 מטר).

באליפות העולם שנערכה באוקטובר בדוחה שבקטר סיים במקום רביעי בקפיצה במוט בתוצאה של 5.70 מטר.

### 2021
באליפות אירופה באולם שנערכה במרץ בטורון שבפולין סיים במקום שמיני בקפיצה במוט לאחר שלא הצליח לקבוע תוצאה בגמר.

באולימפיאדת טוקיו שנערכה ביולי-אוגוסט סיים במקום 11 בקפיצה במוט בתוצאה של 5.70 מטר.

### 2022
באליפות העולם שנערכה ביולי ביוג'ין שבאורגון, ארצות הברית, סיים במקום שביעי בקפיצה במוט בתוצאה של 5.87 מטר.

#### סגן אלוף אירופה
באליפות אירופה שנערכה באוגוסט במינכן שבגרמניה זכה במדליית כסף בקפיצה במוט בתוצאה של 5.85 מטר, אחרי ארמנד דופלנטיס משוודיה (6.06 מטר) ולפני פאל האוגן לילפוסה מנורווגיה (5.75 מטר).

### 2023
באליפות אירופה באולם שנערכה במרץ באיסטנבול שבטורקיה סיים במקום תשיעי בקפיצה במוט בתוצאה של 5.40 מטר.

## שיאים אישיים
### אצטדיון
* קפיצה במוט: 5.90 מטר (2022)

### אולם
* קפיצה במוט: 5.81 מטר (2022)

## קישורים חיצוניים

## הערות שוליים

קטגוריה:קופצים במוט גרמנים
קטגוריה:קופצים במוט באולימפיאדת טוקיו (2020)
קטגוריה:גרמנים שנולדו ב-1999
אישה צעירה והים

**אישה צעירה והים** (באנגלית: **Young Woman and the Sea**) הוא סרט דרמה ביוגרפי אמריקאי בבימויו של יואכים רונינג, על פי תסריט מאת ג'ף נתנזון, המבוסס על ספר בעל אותו שם משנת 2009 מאת גלן סטאוט. הסרט הופק על ידי אולפני וולט דיסני ו"סרטי ג'רי ברוקהיימר". בסרט מככבת דייזי רידלי בתור השחיינית האמריקאית **[[גרטרוד אדרלה]]**, שהפכה לאישה הראשונה ששחתה את התעלה למאנש. בנוסף, בסרט מככבים סטיבן גראהם, קים בודניה, כריסטופר אקלסטון, טילדה קובהם-הרווי וגלן פלשלר.

במהלך 2015, לאחר שהמפיק הקולנועי ג'רי ברוקהיימר רכש את זכויות הסרט, ותכנן להפיק יחד עם "סרטי פרמאונט", על פי תסריטו של נתנזון. בנוסף, נמסר כי לילי ג'יימס לוהקה לתפקיד הראשי בתור אדרלה. לאחר מכן, "סרטי פרמאונט" ביטלה את פיתוח הסרט. בשנת 2020, הוכרז שזכויות הסרט נרכשו על ידי אולפני וולט דיסני, כאשר רידלי צפויה לגלם את אדרלה ורונינג כבמאי. צילומי הסרט החלו במאי עד יוני 2022. בתחילה, נקבע כי הסרט יעלה לשידור בספק שירותי הזרמת המדיה "דיסני+", ולאחר הקרנות מבחן חיוביות העדיף אולפני וולט דיסני לעלות את הסרט לאקרנים.

הסרט עתיד לעלות לאקרנים לזמן מוגבל ב-31 במאי 2024, תחת הפצת "סרטי אולפני וולט דיסני".

## תקציר העלילה
הסרט עוקב אחר סיפורה של השחיינית האמריקאית גרטרוד אדרלה, שזכתה לראשונה במדליית זהב במשחקים האולימפיים בשנת 1924. בשנת 1926, הפכה אדרלה לאישה הראשונה שחצתה באת התעלה למאנש וקבעה את התוצאה המהירה ביותר באותה עת.

## צוות השחקנים והדמויות
* דייזי רידלי – **[[גרטרוד אדרלה|גרטרוד "טרודי" אדרלה]]**, שחיינית אמריקאית ואלופה אולימפית.
* טילדה קובהם-הרווי – **מרגרט "מג" אדרלה**, אחותה של גרטרוד.
* סטיבן גראהם – **ביל**, ימאי העוקב אחר התקדמותה של גרטרוד.
* קים בודניה – **הנרי אדרלה**, אביה של גרטרוד.
* ג'ינט היין – **אנה אדרלה**, אמה של גרטרוד.
* כריסטופר אקלסטון – ****, המאמן של גרטרוד.
* שאן קליפורד – **שרלוט**, מאמנת השחייה של גרטרוד.
* גלן פלשלר – **ג'יימס**

## הפקה
### פיתוח
בנובמבר 2015, הוכרז כי ג'רי ברוקהיימר רכש את הזכויות לספר משנת 2009 מאת גלן סטאוט עבור "סרטי פרמאונט", וג'ף נתנזון כתסריטאי הסרט, ולוהקה לילי ג'יימס לגלם את גרטרוד אדרלה. לאחר מכן, ביטלה "סרטי פרמאונט" את פיתוח הסרט. בדצמבר 2020, דווח כי הזכויות נרכשו לאולפני וולט דיסני, שתכננה לעלות את הסרט לשידור ב"דיסני+". הפקת הסרט נוהלה על ידי ג'רי ברוקהיימר תחת החברה שלו "סרטי ג'רי ברוקהיימר".

## ליהוק
ב-2015, לוהקה ג'יימס בתור אדרלה, עד שפיתוח הסרט בוטל. בדצמבר 2020, לאחר שהזכויות נרכשו על ידי אולפני וולט דיסני, לוהקה דייזי רידלי לתפקיד הראשי במקום זאת. במרץ 2022, הצטרפה לצוות השחקנים טילדה קובהם-הרווי בתור מרגרט אדרלה, יחד עם סטיבן גראהם. במרץ 2022, הצטרף לצוות השחקנים כריסטופר אקלסטון.

## צילום
צילומי הסרט החלו במאי עד 18 ביוני 2022.

## הפצה
בתחילה, הסרט התעתד לעלות לשידור בספק שירותי הזרמת המדיה "דיסני+". בינואר 2024, עקב הקרנות מבחן חיוביות והצלחתו בקופות של הסרט "הבחורים בסירה", בחרה אולפני וולט דיסני לעלות את הסרט לאקרנים ב-31 במאי 2024, וגם עקב אולימפיאדת פריז (2024) הקרובה. בפברואר, הוכרז רשמית כי הסרט יעלה לאקרנים לזמן מוגבל.

### שיווק
ב-6 במרץ 2024, שוחררו תמונות במבט ראשון על הסרט בשבועון האמריקאי "פיפל".

## פרסים ומועמדויות

## קישורים חיצוניים

## הערות שוליים

קטגוריה:סרטי 2024
קטגוריה:סרטים באנגלית
קטגוריה:סרטים ביוגרפיים אמריקאיים
קטגוריה:סרטי דרמה
קטגוריה:סרטי ספורט
קטגוריה:פריז בקולנוע
קטגוריה:סרטים אמריקאיים משנת 2024
קטגוריה:סרטים על האולימפיאדה
קטגוריה:סרטי וולט דיסני
וילמה מורטו

**וילמה אנה הלנה מורטו** (בפינית: **Wilma Anna Helena Murto**; נולדה ב-11 ביוני 1998) היא אתלטית פינית, זוכת מדליית ארד באליפות עולם (בודפשט 2023), אלופת אירופה (מינכן 2022) ואלופת אירופה באתלטיקה באולם (איסטנבול 2023) בקפיצה במוט.

## ביוגרפיה
מורטו נולד בקוסיוקי שבפינלנד.

### 2016
באליפות אירופה שנערכה ביולי באמסטרדם שבהולנד סיימה במקום שביעי בקפיצה במוט בתוצאה של 4.45 מטר.

#### מדליית ארד באליפות עולם עד גיל 20
באליפות העולם עד גיל 20 שנערכה ביולי בבידגושץ' שבפולין זכתה במדליית ארד בקפיצה במוט בתוצאה של 4.40 מטר.

באולימפיאדת ריו דה ז'ניירו שנערכה באוגוסט סיימה במקום 24 בקפיצה במוט בתוצאה של 4.30 מטר.

### 2017
באליפות אירופה באולם שנערכה במרץ בבלגרד שבסרביה סיימה במקום שמיני בקפיצה במוט בתוצאה של 4.40 מטר.

#### מדליית ארד באליפות אירופה עד גיל 20
באליפות אירופה עד גיל 20 שנערכה ביולי בגרוסטו שבאיטליה זכתה במדליית ארד בקפיצה במוט בתוצאה של 4.15 מטר.

### 2018
באליפות אירופה שנערכה באוגוסט בברלין שבגרמניה סיימה במקום 17 בקפיצה במוט בתוצאה של 4.35 מטר.

### 2019
באליפות אירופה באולם שנערכה במרץ בגלאזגו שבממלכה המאוחדת סיימה במקום 18 בקפיצה במוט בתוצאה של 4.10 מטר.

באליפות העולם שנערכה באוקטובר בדוחה שבקטר סיימה במקום 22 בקפיצה במוט בתוצאה של 4.35 מטר.

### 2021
באליפות אירופה באולם שנערכה במרץ בטורון שבפולין סיימה במקום שישי בקפיצה במוט בתוצאה של 4.55 מטר.

באולימפיאדת טוקיו שנערכה באוגוסט סיימה במקום חמישי בקפיצה במוט בתוצאה של 4.50 מטר.

### 2022
באליפות העולם שנערכה ביולי ביוג'ין שבאורגון, ארצות הברית, סיימה במקום שישי בקפיצה במוט בתוצאה של 4.60 מטר.

#### אלופת אירופה
באליפות אירופה שנערכה באוגוסט במינכן שבגרמניה זכתה במדליית זהב בקפיצה במוט בשיא אליפות ושיא פינלנד חדשים של 4.85 מטר, לפני קטרינה סטפנידי מיוון (4.75 מטר) וטינה שוטיי מסלובניה (4.75 מטר).

### 2023
#### אלופת אירופה באולם
באליפות אירופה באולם שנערכה במרץ באיסטנבול שבטורקיה זכתה במדליית זהב בקפיצה במוט בשיא פינלנד חדש של 4.80 מטר, לפני טינה שוטיי (4.75 מטר) ואמאלי שבאביקובה מצ'כיה (4.70 מטר).

#### אלופת המשחקים האירופיים
במשחקים האירופיים שנערכו ביוני בקרקוב שבפולין זכתה במדליית זהב בקפיצה במוט בתוצאה של 4.71 מטר, לפני טינה שוטיי (4.70 מטר) ואנגליקה מוזר משווייץ (4.60 מטר).

#### מדליית ארד באליפות עולם
באליפות העולם שנערכה באוגוסט בבודפשט שבהונגריה זכתה במדליית ארד בתוצאה של 4.80 מטר, אחרי נינה קנדי מאוסטרליה (4.90 מטר) וקייטי מון מארצות הברית (4.90 מטר).

### 2024
באליפות העולם באולם שנערכה במרץ בגלאזגו סיימה במקום תשיעי בקפיצה במוט בתוצאה של 4.55 מטר.
באליפות אירופה שנערכה ביוני ברומא שבאיטליה סיימה במקום שמיני בקפיצה במוט בתוצאה של 4.43 מטר.
באולימפיאדת פריז סיימה שישית בתוצאה של 4.70 מטר.
 

## קישורים חיצוניים

קטגוריה:קופצות במוט
קטגוריה:אתלטיות פיניות
קטגוריה:אלופות אירופה באתלטיקה
קטגוריה:אתלטיות באולימפיאדת ריו דה ז'ניירו (2016)
קטגוריה:קופצות במוט באולימפיאדת טוקיו (2020)
קטגוריה:אתלטיות באולימפיאדת פריז (2024)
קטגוריה:פיניות שנולדו ב-1998
קטגוריה:פינים שנולדו ב-1998
מגארה (להקה)

**מגארה** (**Megara**) היא להקת רוק ספרדית שהוקמה במדריד בשנת 2015, המורכבת כיום מקנסי לובט, ויטי קרוקוטה, טיו רובר בואנו ורפאלה טאצ'ה. הלהקה ייצגה את סן מרינו באירוויזיון 2024 עם השיר "11:11".

## קריירה
ב-1 ביולי 2015, הלהקה הוציאה את המיני-אלבום הראשון שלה, *Muérase quien pueda*.

ב-23 במאי 2016, הלהקה הוציאה את אלבום האולפן הראשון שלה, *Siete*. אלבום האולפן השני שלה, *Aquí todos estamos locos* יצא ב-15 בינואר 2018.

במרץ 2021 הוציאה הלאה שני מיני אלבומים: ב-1 במרץ הוציאה את *Truco o trato (Capítulo I)* וב-29 במרץ את *Pink Side*. המיני-אלבום הרביעי שלה, *Truco o trato (Capítulo II)*, יצא ב-13 במאי 2022.

ב-28 באוקטובר 2022, הלהקה הוציאה את אלבום האולפן השלישי שלה, *Truco o trato*.

ב-2023, הלהקה השתתפה בקדם האירוויזיון של ספרד לאירוויזיון 2023, Benidorm Fest 2023 עם השיר "Arcadia". ב-31 בינואר, הלהקה הופיעה בחצי הגמר הראשון של הקדם, בו הגיעה למקום הרביעי עם 111 נקודות. ב-4 בפברואר, הלהקה הופיעה בגמר של הקדם, בו הגיעה למקום הרביעי עם 106 נקודות.

ב-2024, הלהקה השתתפה בקדם האירוויזיון של סן מרינו לאירוויזיון 2024, *Una voce per San Marino 2024*, לאחר שהשיר לא היה בין 16 השירים שנבחרו ל-Benidorm Fest 2024 על ידי תאגיד השידור הספרדי RTVE. ב-20 בפברואר, הלהקה הופיעה בחצי הגמר השני של הקדם, שבו לא העפילה ישירות לגמר, אלא העפילה לשלב הזדמנות שנייה, שהתקיים ב-23 בפברואר, ובו נודע כי הלהקה העפילה לגמר. ב-24 בפברואר, הלהקה הגיעה למקום הראשון, ולאחר מכן ייצגה את סן מרינו באירוויזיון 2024. ב-9 במאי עלתה להקת מגארה על בימת חצי הגמר השני של האירוויזיון וביצעה את שירה "11:11". היא נכשלה בניסיונה להעפיל לגמר שהתקיים ב-11 במאי.

## קישורים חיצוניים

* 

## הערות שוליים

קטגוריה:להקות רוק
קטגוריה:להקות שהוקמו בשנת 2015
קטגוריה:משתתפי אירוויזיון 2024
קטגוריה:נציגי סן מרינו באירוויזיון
שמש אדומה (שיר)

"**שמש אדומה**" הוא שיר שנכתב על ידי שמרית אור והולחן על ידי קובי אשרת.

## רקע לכתיבת השיר ותוכנו
השיר הוקלט לראשונה לאלבומה של להקת "חלב ודבש", "גלי עטרי וחלב ודבש". השיר הוקלט בתחילה באנגלית ונקרא "Lady Sun". לאחר מכן הוקלט בעברית, אך הושמע ברדיו תוך ציון שמה של עטרי. השיר "שמש אדומה" מתאר את השמש ותיאורה כאישה מתבגרת. בשנת 2004 הקליט הזמר מומי לוי, שהוא אחיינה של עטרי גרסה חדשה לשיר בו מתארחת עטרי.

השיר נכנס ל-"פינה לשיפוטכם" של מצעד הפזמונים ברשת ג' ב-8 בינואר 1979. הוא שהה במצעד 18 שבועות. בשיאו הגיע למקום השלישי במצעד. במצעד השנתי לשנת תשל"ט של התחנה דורג במקום ה־22.

## קישורים חיצוניים
* 
* "שמש אדומה" מילות השיר, באתר שירונט
* אקורדים לשיר "שמש אדומה" באתר Tab4U

## הערות שוליים

קטגוריה:שירי גלי עטרי
קטגוריה:שירים בעברית
קטגוריה:שירים שנכתבו על ידי שמרית אור
קטגוריה:שירים שהולחנו על ידי קובי אשרת
קטגוריה:שירים על השמש
לוקה שמאניץ'

**לוקה שמאניץ**' (בקרואטית: **Luka Šamanić**; נולד ב-9 בינואר 2000) הוא כדורסלן קרואטי המשחק בעמדת הפאוור פורוורד בקבוצת סאסקי בסקוניה מליגת העל הספרדית.

## ראשית הקריירה
שמאניץ' נולד בזאגרב שבקרואטיה, ובנעוריו שיחק במועדון ק.ק. זאגרב. בשנת 2016 עבר לספרד וחתם על חוזה בקבוצת הנוער של ברצלונה. שנה לאחר מכן זכה בתואר ה-MVP של פלייאוף ליגת הנוער בספרד, לאחר שרשם ממוצעים של 23.2 נקודות, 14.8 ריבאונדים ו-2.8 חסימות למשחק.

## קריירה מקצועית
בעונת 2017/2018 שיחק בברצלונה ב' – קבוצת המילואים של ברצלונה מהליגה הספרדית השנייה – וקלע 5.1 נקודות בממוצע למשחק.

במאי 2018 עבר לשחק באולימפיה ליובליאנה מליגת העל הסלובנית, וקלע במדיה 10.1 נקודות למשחק.

בדראפט ה-NBA 2019 נבחר שמאניץ' על ידי סן אנטוניו ספרס בבחירה ה-19, וביולי 2019 חתם על חוזה בקבוצה. לאורך שתי עונותיו בקבוצה שותף ב-36 משחקים בסך הכול, וקלע 3.8 נקודות למשחק. במקביל שיחק ב-39 משחקים עם אוסטין ספרס מליגת הפיתוח של ה-NBA, ורשם ממוצעים של 16.2 נקודות ו-8.3 ריבאונדים למשחק. באוקטובר 2021 שוחרר מהספרס.

בין השנים 2021–2023 שיחק עבור וסטצ'סטר ניקס ומיין סלטיקס מליגת הפיתוח של ה-NBA, ולאורך התקופה קלע 22.1 נקודות בממוצע למשחק.

במרץ 2023 חתם על חוזה לעשרה ימים ביוטה ג'אז, וב-7 באפריל זכה לחוזה עד לסיום עונת . ביום שאחרי החתימה על החוזה, ב-8 באפריל 2023, קלע שמאניץ' שיא קריירה של 23 נקודות במשחק מול דנוור נאגטס.

## סטטיסטיקות הקריירה
### בעונה הסדירה של ה-NBA

## קישורים חיצוניים

## הערות שוליים

קטגוריה:כדורסלנים קרואטים
קטגוריה:זאגרב: אישים
קטגוריה:כדורסלני אולימפיה ליובליאנה
קטגוריה:כדורסלני סן אנטוניו ספרס
קטגוריה:כדורסלני וסטצ'סטר ניקס
קטגוריה:כדורסלני אוסטין ספרס
קטגוריה:כדורסלני מיין סלטיקס
קטגוריה:כדורסלני יוטה ג'אז
קטגוריה:בחירות דראפט של סן אנטוניו ספרס
קטגוריה:קרואטים שנולדו ב-2000
קטגוריה:כדורסלני סאסקי בסקוניה
בתיה גרוסברד

**בתיה פרידקס גרוסברד** (14 באפריל 1910 – 11 באוגוסט 1995) הייתה ציירת ישראלית, בעלת סגנון ייחודי שהושפע מהאקספרסיוניזם המופשט האמריקאי.היא יצרה עם צבעי מים, צבעי שמן וליטוגרפיה.

## קורות חיים
גרוסברד נולדה בעיר אוסטרוב מזוביצקה בפולין למדה וסיימה את לימודיה ב בפולין.

ב-1938 עלתה בתיה לארץ ישראל, התגייסה לצבא הבריטי ושירתה 3 שנים במצרים (1945-1942). לאחר שחרורה התיישבה בחיפה ושם נישאה לצייר יהושע גרוסברד.

## קריירה
בשנת 1954 למדה בסטודיו של אנדרה לוט בפריז וכשחזרה לישראל התיישבה בכפר האמנים עין הוד והייתה חברה באגודת האמנים והפסלים בישראל.

ב-1966 יצא לאור ספר עם אוסף מעבודותיה, בשם "קווים ועצים". עד שנות ה-70 עבודתה התמקדה בנופי הרים ומאוחר יותר, עברה לצייר בסגנון מופשט.

במקביל, לעבודתה האמנותית, גרוסברד לימדה אמנויות, בבתי ספר יסודי בחיפה:

## פרסים והוקרה
* פרס הרמן שטרוק, עיריית חיפה (1971)
* פרס הרמן שטרוק, עיריית חיפה (1986)

## תערוכות יחיד

## תערוכות קבוצתיות (מובחרות)

## קישורים חיצוניים
* בתיה גרוסברד - תיק עבודות

## הערות שוליים

קטגוריה:ציירות ישראליות
קטגוריה:מתנדבות היישוב לצבא הבריטי
קטגוריה:עין הוד: אישים
קטגוריה:ישראליות שנולדו ב-1910
קטגוריה:ישראלים שנולדו ב-1910
קטגוריה:ישראליות שנפטרו ב-1995
קטגוריה:ישראלים שנפטרו ב-1995
קטגוריה:אישים הקבורים בבית הקברות שדה יהושע
Orgy of the Damned

***Orgy of the Damned*** (בעברית: "**אורגיית המקוללים**") הוא אלבום אולפן של הגיטריסט הבריטי-אמריקאי סלאש, אשר יצא לאור ב-17 במאי 2024. אלבום זה הוא אלבום הסולו השני שסלאש הוציא לאור מאז אלבומו הקודם, *Slash* שיצא לאור ארבע עשרה שנים לפני כן, בשנת 2010.

במסגרת הקלטת האלבום שיתף סלאש פעולה עם האמנים כריס רובינסון, גרי קלארק הבן, בילי גיבונס, כריס סטייפלטון, להקת Dorothy, איגי פופ (שהשתתף באלבום הסולו הקודם שלו, *Slash*), פול רודג'רס (עמו הקליט גרסת כיסוי לשיר "I Don't Live Today" שהופיעה באלבום *[[Stone Free: Tribute to Jimi Hendrix]]*), דמי לובאטו (איתה הקליט גרסת רוק לשירה "Sorry Not Sorry" שהופיעה באלבומה *[[Revamped]]*), בריאן ג'ונסון, סטיבן טיילר, טאש ניל ובת' הארט (שהשתתפה גם היא ב-*Slash*).

## רקע
על-פי ההערכות, לאחר שעזב את להקת Guns N' Roses בשנת 1996 החל סלאש להתנסות בסגנון הבלוז, יחד עם להקתו Slash's Blues Box, אשר התפרקה שנתיים מאוחר יותר. בשנת 2023 חבר לשניים מחברי הלהקה- ג'וני גריפאריץ' הבסיסט וטדי אנדרדיס הקלידן. אל השלושה הצטרף המתופף מייקל ג'רמון והמפיק המוזיקלי מייק קלינק, אשר הפיק חומרים של סלאש לאורך השנים, ואף השתתף בשיר "Dead Horse" של להקת Guns N' Roses, בו הקליט מפצח אגוזים.

ב-8 במרץ 2024, סלאש ובריאן ג'ונסון הוציאו סינגל ראשון מתוך האלבום- גרסת כיסוי לשיר "Killing Floor" של האולין וולף, בו השתתף סולן להקת Aerosmith, סטיבן טיילר, אשר ניגן בו שני סולואי הרמוניקה. באותו יום, הכריז סלאש על השקת האלבום. בראיון למגזין המוזיקה Rolling Stone אמר:

## רשימת השמעה

## משתתפים
* סלאש - גיטרה מובילה, גיטרת קצב, גיטרת פלדה הוואית (ברצועה 12)
* ג'וני גריפריק - בס (ברצועות 1–5, 7-12)
* טדי אנדרידיס - קלידים (ברצועות 1–5, 7-10, 12)
* מייקל ג'רום - תופים (ברצועות 1–4, 6-11)
* טאש ניל - גיטרת קצב (ברצועות 1, 3-5, 7-12), גיטרה מובילה (ברצועות 3, 10), שירה מובילה (ברצועה 10)
* כריס רובינסון - מפוחית, שירה מובילה (ברצועה 1)
* גרי קלארק הבן - גיטרת קצב, גיטרה מובילה, שירה מובילה (ברצועה 2)
* בילי גיבונס - גיטרת קצב, שירה מובילה (ברצועה 3)
* לס סטרוד - מפוחית (ברצועה 3)
* כריס סטייפלטון - שירה מובילה (ברצועה 4)
* דורותי - שירה מובילה (ברצועה 5)
* איגי פופ - שירה מובילה (ברצועה 6)
* פול רודג'רס - שירה מובילה (ברצועה 7)
* דמי לובאטו - שירה מובילה (ברצועה 8)
* סטיבן טיילר - מפוחית וצרחות (ברצועה 9)
* בריאו ג'ונסון - שירה מובילה (ברצועה 9)
* ג'נה בל - שירה מלווה (ברצועה 10)
* ג'סי פיו - שירה מלווה (ברצועה 10)
* בת' הארט - שירה מובילה (ברצועה 11)
* מאט צ'מברלין - תופים (ברצועה 12)
* מייק קלינק - הפקה, הקלטה
* אנדרו מנדלסון - מאסטרינג
* ג'ון ספייקר - מיקסוס, הקלטה
* דייוויד ספרנג - הקלטה
* ג'ון יואינג - סיוע בהקלטה
* צ'אד שלוסר - סיוע בהקלטה (ברצועות 3–7)
* דארל ת'ורפ - סיוע בהקלטה (ברצועה 4)
* אוק פלדר - סיוע בהקלטה (ברצועה 8)
* מאט דסיר - סיוע בהקלטה (ברצועה 9)

## מיקומי שיא

## הערות שוליים

## קישורים חיצוניים

קטגוריה:אלבומי גרסאות כיסוי
קטגוריה:אלבומים באנגלית
קטגוריה:אלבומי בלוז
סליל ודהן

**סליל ודהן** (**Salil Pravin Vadhan**) (נולד ב-1965) הוא מדען מחשב אמריקאי, פרופסור למדעי המחשב ומתמטיקה שימושית באוניברסיטת הרווארד. חתן פרס גדל לשנת 2009.

## ביוגרפיה
ב-1995 קיבל תואר ראשון (בהצטיינות יתרה) במתמטיקה ומדעי המחשב באוניברסיטת הרווארד. ב-1999 קיבל תואר דוקטור במתמטיקה שימושית מהמכון הטכנולוגי של מסצ'וסטס, על עבודה שכותרתה "A Study of Statistical Zero-Knowledge Proofs", שנעשתה בהדרכת שפי גולדווסר. את הפוסט-דוקטורט עשה במכון הטכנולוגי של מסצ'וסטס, בהנחיית .

בשנת 2001 מונה למרצה בכיר למדעי המחשב באוניברסיטת הרווארד. ב-2004 עלה לדרגת פרופסור חבר וב-2007 מונה לפרופסור מן המניין למדעי המחשב ומתמטיקה שימושית. מאוגוסט 2011 עד יולי 2012 היה חוקר אורח באוניברסיטת סטנפורד ובמיקרוסופט מחקר בעמק הסיליקון.

מחקרו מתרכז סביב הממשק בין תורת הסיבוכיות לקריפטוגרפיה. הוא מתמקד בנושאים של פסאודו-אקראיות והוכחה באפס ידיעה.

זכה, עם עומר ריינגולד ואבי ויגדרזון, בפרס גדל לשנת 2009 על עבודתו בנושא "מכפלות זיגזג של גרפים". מכפלת זיגזג שימשה בהוכחה של ריינגולד בדבר שקילות מחלקות הסיבוכיות L ו-SL.

עבודתו בתחום של הוכחה באפס ידיעה היא שימוש בשיטות של תורת הסיבוכיות לשם הבנת הכוח והמגבלות של הוכחות אפס ידיעה. בסדרת מאמרים עם עודד גולדרייך ו, הם השיגו הבנה מעמיקה של מחלקת SZK (statistical zero-knowledge) של בעיות, אפיינו את המחלקה SZK והוכיחו כי SZK סגורה תחת פעולות שונות.

ספרו "Pseudorandomness" יצא לאור בשנת 2012 בסדרה "Foundations and Trends in Theoretical Computer Science".

בשנת 2018 נבחר לעמית ACM.

## קישורים חיצוניים
* Salil Vadhan, Harvard university

* 
* 

## הערות שוליים

קטגוריה:מדעני מחשב אמריקאים
קטגוריה:סגל אוניברסיטת הרווארד
קטגוריה:בוגרי אוניברסיטת הרווארד
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:זוכי פרס גדל
קטגוריה:עמיתי ACM
קטגוריה:אמריקאים שנולדו ב-1965
חשמל בכפות ידיך

**חשמל בכפות ידיך** הוא שיר שנכתב על ידי יורם טהרלב, הולחן על ידי נורית הירש ובוצע על ידי רותי נבון.

## הרקע לכתיבת השיר, ותוכנו
השיר נכתב על ידי יורם טהרלב והולחן על ידי נורית הירש. נבון, זמרת צעירה זמן מה לפני הקלטת האלבום הראשון שלה כזמרת, נפגשה עם הירש מה שהפך לחיבור מיידי (לימים קראה הירש לבתה רותי, בעקבות נבון). לחנה של הירש התאים לסגנון שירתה של נבון. לימים סיפר יורם טהרלב:

. בהקלטת השיר השתתף נגן הגיטרה חיים רומנו.

השיר נכנס למצעד הפזמונים של הגל הקל ביולי 1973 ושהה במצעד 13 שבועות. בשיאו הגיע למקום הראשון. במצעד השנתי של התחנה דורג במקום ה־22.

השיר היה לשיר הנושא של הסרט "מדורת השבט" משנת 2004, והוא מופיע פעמיים במהלכו, פעם בביצוע המקורי של נבון משנת 1974, ופעם בגרסה חדשה של ריקי גל, שעיבד והפיק מוזיקלית במיוחד לסרט יונתן בר גיורא. גרסה זו מופיעה במלואה על כותרות הסיום.

## קישורים חיצוניים

* חשמל זורם בכפות ידיך, אורי הייטנר, מתוך "פינתי השבועית ברדיו"

## הערות שוליים

קטגוריה:שירי רותי נבון
קטגוריה:שירים בעברית
קטגוריה:שירים שנכתבו על ידי יורם טהרלב
קטגוריה:שירים שהולחנו על ידי נורית הירש
קטגוריה:שירי אהבה בעברית
פרנק פוס

**פרנק קנט פוס** (באנגלית: **Frank Kent Foss**; 9 במאי 1895 – 5 באפריל 1989) היה אתלט אמריקני. אלוף אולימפי (אנטוורפן 1920) בקפיצה במוט.

## ביוגרפיה
פוס נולד בשיקגו, אילינוי וגדל באוק פארק, אילינוי. בשנת 1917 סיים את לימודיו באוניברסיטת קורנל.

בשנים 1919 ו-1920 זכה באליפות ארצות הברית בקפיצה במוט.

### 1920
#### אלוף אולימפי
באולימפיאדת אנטוורפן זכה במדליית זהב בקפיצה במוט בשיא עולם חדש של 4.09 מטר, לפני הנרי פטרסון מדנמרק (3.70 מטר) ובן ארצו אדווין מאיירס (3.60 מטר), שיפור לשיא העולם בן 8 השנים של בן ארצו מארק רייט (4.02 מטר). שיא עולם זה החזיק מעמד שנתיים ונשבר על ידי צ'ארלס הוף מנורווגיה (4.12 מטר).

לאחר המשחקים האולימפיים עבד בתעשיית אריזת הבשר, כולל תקופה בארגנטינה. לאחר שחזר לארצות הברית, התגורר בהינסדייל, אילינוי.

## שיאים אישיים
*קפיצה במוט: 4.12 מטר (1920), **שיא עולם בעבר**

## קישורים חיצוניים

קטגוריה:אמריקאים ילידי אילינוי
קטגוריה:שיקגו: אישים
קטגוריה:קופצים במוט אמריקאים
קטגוריה:שיאני עולם באתלטיקה
קטגוריה:אלופים אולימפיים: קפיצה במוט (גברים)
קטגוריה:אתלטים באולימפיאדת אנטוורפן (1920)
קטגוריה:אלופים אולימפיים אמריקאים: אתלטיקה
קטגוריה:בוגרי אוניברסיטת קורנל
קטגוריה:אילינוי: אתלטים
קטגוריה:אמריקאים שנולדו ב-1895
קטגוריה:אמריקאים שנפטרו ב-1989
אקסומוויט אמבאיה

**אקסומוויט אמבאיה** (באמהרית: **አክሱማዊት አምባዬ**; נולדה ב-18 באוקטובר 1994) היא אתלטית אתיופית, פעמיים סגנית אלופת עולם באולם (סופוט 2014 ובלגרד 2022) בריצת 1500 מטר.

## קריירה
אמבאיה נולדה וגדלה באתיופיה.

### 2014
#### סגנית אלופת עולם באולם
באליפות העולם באולם שנערכה במרץ בסופוט שבפולין זכתה במדליית כסף בריצת 1500 מטר בשיא אישי חדש של 4:07.12 דקות, אחרי אבבה ארגאווי משוודיה (4:00.61 דקות) ולפני ניקול סיפואנטס מקנדה (4:07.61 דקות).

באליפות אפריקה שנערכה באוגוסט במרקש שבמרוקו סיימה במקום רביעי בריצת 1500 מטר בתוצאה של 4:13.27 דקות.

### 2016
באליפות העולם באולם שנערכה במרץ בפורטלנד שבאורגון, ארצות הברית, סיימה במקום רביעי בריצת 1500 מטר בתוצאה של 4:09.37 דקות.

### 2019
באליפות העולם שנערכה באוקטובר בדוחה שבקטר סיימה במקום 23 בריצת 1500 מטר בתוצאה של 4:08.56 דקות.

### 2022
#### סגנית אלופת עולם באולם
באליפות העולם באולם שנערכה במרץ בבלגרד שבסרביה זכתה במדליית כסף בריצת 1500 מטר בתוצאה של 4:02.29 דקות, אחרי בת ארצה גודאף צגאי (3:57.19 דקות) ולפני בת ארצה הירוט משישה (4:03.39 דקות).

## שיאים אישיים
### אצטדיון
* ריצת 1500 מטר: 3:58.80 דקות (2019)

### אולם
* ריצת 1500 מטר: 4:02.12 דקות (2022)

## קישורים חיצוניים

קטגוריה:אתלטיות אתיופיות
קטגוריה:רצות 1500 מטר
קטגוריה:רצות למרחקים בינוניים
קטגוריה:אתיופיות שנולדו ב-1994
לי ברנס

**לי סטרטפורד ברנס** (באנגלית: **Lee Stratford Barnes**; 16 ביולי 1906 – 28 בדצמבר 1970) היה אתלט אמריקני. אלוף אולימפי (פריז 1924) ושיאן עולם (1928–1932) בקפיצה במוט.

## ביוגרפיה
ברנס נולד וגדל בסולט לייק סיטי, יוטה. הוא למד באוניברסיטת דרום קליפורניה, בלוס אנג'לס, קליפורניה.

### 1924
בתחרות שנערכה בלוס אנג'לס ב-24 במאי 1924 הוא קבע תוצאה של 4.01 מטר וסיים את השנה במקום 2 בעולם.
#### אלוף אולימפי
באולימפיאדת פריז זכה במדליית זהב בקפיצה במוט בתוצאה של 3.95 מטר, לפני חבריו לנבחרת גלן גרהם (3.95 מטר) וג'יימס ברוקר (3.90 מטר).

### 1925
באליפות ארצות הברית שנערכה בסן פרנסיסקו, קליפורניה בתחילת יולי 1925 זכה במדליית כסף.

### 1926
בתחרות שנערכה בלוס אנג'לס ב-27 בפברואר 1926 הוא קבע בקפיצה במוט שיא ארצות הברית חדש של 4.11 מטר. חודשיים וחצי לאחר מכן, בפאלו אלטו, קליפורניה ב-15 במאי הוא שיפר את השיא הלאומי והעמידו על 4.16 מטר ודורג שני בעולם אותה שנה. חודשיים לאחר מכן, באליפות ארצות הברית שנערכה בפילדלפיה בתחילת יולי אותה שנה הוא זכה במדליית ארד בתוצאה של 3.81 מטר.

### 1927
בתחרות שנערכה בפילדלפיה, פנסילבניה ב-28 במאי הוא שיפר שוב את שיא ארצות הברית והעמידו על 4.20 מטר ודורג שני בעולם באותה שנה.
#### אלוף ארצות הברית
חודש ושבוע לאחר מכן, באליפות ארצות הברית שנערכה בלינקולן, נברסקה בתחילת יולי 1927 זכה במדליית זהב בקפיצה במוט בשיא אליפות חדש של 4.11 מטר.

### 1928
#### שיאן עולם
בתחרות שנערכה בפרזנו, קליפורניה ב-28 באפריל הוא קבע שיא עולם חדש של 4.30 מטר, שיפור לשיא בן השנה של בן ארצו סבין קאר (4.27 מטר). שיא זה החזיק מעמד 4 שנים ונשבר על ידי בן ארצו ויליאם גרבר (4.37 מטר).

חודשיים לאחר מכן, במבחנים האמריקאים לאולימפיאדת אמסטרדם שנערכו בקיימברידג', מסצ'וסטס בתחילת יולי שהיוו גם את אליפות ארצות הברית הוא זכה במדליית זהב בפעם השנייה ברציפות בשיא אליפות חדש של 4.19 מטר.

חודש לאחר מכן, באולימפיאדת אמסטרדם שנערכה בתחילת אוגוסט, סיים במקום חמישי בתוצאה של 3.95 מטר. בסיום התחרות צ'ארלס מקגיניס בן ארצו, ויקטור פיקארד מקנדה וברנס קבעו את אותה התוצאה ולכן נערכה ביניהם תחרות על מדליית הארד. מקגיניס קפץ 4.10 מטר וזכה במדליית ארד, פיקארד קפץ 3.95 מטר וסיים רביעי וברנס לא הצליח לקפוץ 3.95 מטר וסיים חמישי.

### 1931
בתחרות שנערכה בברקלי, קליפורניה ב-28 במרץ 1931 הוא קבע תוצאה של 4.21 מטר וסיים את השנה במקום רביעי בעולם.

### 1932
בתחרות שנערכה בלוס אנג'לס ב-18 ביוני 1932 הוא קבע תוצאה של 4.21 מטר.

## שיאים אישיים
*קפיצה במוט: 4.30 מטר (1928), **שיא עולם בעבר**

## קישורים חיצוניים

קטגוריה:אמריקאים ילידי יוטה
קטגוריה:סולט לייק סיטי: אישים
קטגוריה:קופצים במוט אמריקאים
קטגוריה:שיאני עולם באתלטיקה
קטגוריה:אלופים אולימפיים: קפיצה במוט (גברים)
קטגוריה:אתלטים באולימפיאדת פריז (1924)
קטגוריה:אתלטים באולימפיאדת אמסטרדם (1928)
קטגוריה:אלופים אולימפיים אמריקאים: אתלטיקה
קטגוריה:בוגרי אוניברסיטת דרום קליפורניה
קטגוריה:יוטה: אתלטים
קטגוריה:אמריקאים שנולדו ב-1906
קטגוריה:אמריקאים שנפטרו ב-1970
ראלף הרסת'

**ראלף הרסת**' (באנגלית: **Ralph Herseth**; ) היה פוליטיקאי אמריקאי מדקוטה הדרומית, איש המפלגה הדמוקרטית, שכיהן כמושל דקוטה הדרומית ה-21 בשנים 1959–1961.
## ראשית חייו
רלף הרסת' נולד בעיירה יוטון שבדקוטה הדרומית, כבנם של אולין (לבית אפסת') ולארס הרסת'. אביו היה מהגר מנורווגיה, כמו הורי אימו. הוא התחנך בבית הספר התיכון קולומביה שבמחוז בראון, ולמד בקולג' המדינתי הצפוני למורים ובקולג' המדינה של דקוטה הצפונית (כיום אוניברסיטת המדינה של דקוטה הצפונית). ב-1937 נשא הרסת' לאישה את לורנה ה. בנטרוק, והם חיו בחווה ליד יוטון. לימים כיהנה לורנה הרסת'  כמזכירת המדינה של דקוטה הדרומית. בנם, לארס הרסת' , היה מנהיג הרוב בסנאט המדינתי, ונכדתם, סטפני הרסת' סנדלין , כיהנה כחברת בית הנבחרים של ארצות הברית בשנים 2004–2011, כמו בן זוגה, מקס סנדלין , שכיהן אף הוא כחבר בית הנבחרים מטעם טקסס בשנים 1997–2005.
## קריירה פוליטית
בשנים 1935–1939 היה הרסת' מפקח בחיל השימור האזרחי. בשנים 1951–1952 ובשנים 1957–1958 הוא היה חבר הסנאט של דקוטה הדרומית מטעם מחוז בראון.

ב-1957 נבחר הרסת' כמושל דקוטה הדרומית, המושל השלישי בלבד מטעם המפלגה הדמוקרטית מאז כינון המדינה. הוא כיהן בתפקיד מ-6 בינואר 1959 ועד 3 בינואר 1961. כמושל, הוא התמקד בבעיות המיסוי של המדינה, ומינה ועדת אזרחים לחקר המס כדי שתמליץ על רפורמה במיסוי. הוא גם היה פעיל בפיתוח משאבי הטבע של דקוטה הדרומית, במהלך תקופת כהונתו החלו עבודות הבנייה של סכר ביג בנד  על נהר מיזורי. ממשלת המדינה חוות בעיות שנבעו מאסונות טבע קשים ב-1959. בבחירות של 1960 נוצח הרסת' בניסיונו להיבחר לתקופת כהונה שנייה כמושל, וכן באלו של 1962, כאשר ניסה להיבחר שוב.
## מותו
ראלף הרסת' נפטר באברדין ב-24 בינואר 1969. הוא נטמן בבית הקברות של יוטון.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1459.


## קישורים חיצוניים
* ראלף הרסת' באתר אגודת המושלים הלאומית 
* ראלף הרסת' באתר The Political Graveyard 
* 

קטגוריה:אמריקאים ילידי דקוטה הדרומית
קטגוריה:מושלי דקוטה הדרומית
קטגוריה:מושלי מדינות ארצות הברית מהמפלגה הדמוקרטית
קטגוריה:חברי בית המחוקקים של דקוטה הדרומית
קטגוריה:בוגרי אוניברסיטת המדינה של דקוטה הצפונית
קטגוריה:אמריקאים שנולדו ב-1909
קטגוריה:אמריקאים שנפטרו ב-1969